Microrhagus

Microrhagus er en slekt av biller som ligner smellere (Elateridae).

Utseende 
Små (2,5-7 millimeter), slanke, mørke råtevedbiller, de fleste ligner spinkle smellere (Elateridae). Oversiden er fint hårete. Hodet er forholdsvis lite og lett nedoverbøyd. Fasettøynene er vanligvis store. Antennene er 11-leddete, ganske lange og tynne, oftest trådformede eller sagtakkede. Brystskjoldet (pronotum) er omtrent kvadratisk, noe hvelvet, med uttrukne bakhjørner. En tapp på forbrystet griper inn i en grop på mellombrystet og billene kan "smelle" med å brekke denne tappen ut av gropen, i likhet med smellerne. Dekkvingene er avlange, parallellsidige, så brede som eller litt smalere enn brystskjoldet. De har tydelige lengdestriper. Beina er temmelig korte.

Larvene finnes i to hovedtyper: den ene ligner larver av praktbiller (Buprestidae), er sylindrisk og tynnhudet med frembryst-segmentet (prothorax) kraftig oppsvulmet; den andre typen er parallellsidig, ganske flat, hard (sterkt sklerotisert), hodet er hardt og kileformet. Begge typene har beina sterkt redusert eller helt manglende. Munndelene er også nokså sterkt redusert, og larvene kan trolig bare ta til seg flytende føde.

Levevis 
De fleste artene har larver som lever i død ved, men enkelte larver graver i jorden og lever på planterøtter. Larvenes munndeler synes bare å tillate flytende føde, og det er uvisst hva de faktisk spiser. Kanskje skiller larvene ut fordøyelsesenzymer, og tar opp oppløste næringsstoffer fra den omkringliggende veden. En annen mulighet er at de lever av slimsopper som vokser i veden. De larvene som er harde og flate kan ta seg fram gjennom ganske tett ved å presse seg mellom vedfibrene. Siden billene er avhengige av død ved er de truet av moderne skogbruksmetoder der lite døde greiner og stokker blir liggende igjen i skogen. De fleste norske artene står på Rødlisten over truede arter. De voksne billene kan fanges i ulike feller, men man finner dem sjelden. Dette kan skyldes at de er kortlivede, eller flyr lite, eller også at de er reelt sjeldne og truede arter.

Systematisk inndeling 

 Ordenen biller, Coleoptera
 Underordenen Polyphaga
 Overfamilien smellere, Elateroidea
 Familien råtevedbiller, Eucnemidae Eschscholtz, 1829
 Underfamilien Melasinae Fleming, 1821
 Stammen Dirhagini Reitter, 1911
 Slekten Microrhagus Dejean, 1833
 Microrhagus audax Horn, 1886
 Microrhagus bolavenensis Otto, 2016
 Microrhagus breviangularis Otto, 2015
 Microrhagus brunneus Otto, 2013
 Microrhagus carinicollis Otto, 2015
 Microrhagus dilutus Bonvouloir, 1872
 Microrhagus emyi (Rouget, 1855) – funnet i Sverige
 Microrhagus entomophthalmoides Otto, 2016
 Microrhagus fossilis (Wickham, 1916)
 Microrhagus foveolatus Fleutiaux, 1923
 Microrhagus hummleri Reitter, 1911
 Microrhagus jejuensis Seung & Lee, 2018
 Microrhagus lecontei Otto, 2015
 Løvråtevedbille, Microrhagus lepidus Rosenhauer, 1847 – funnet i Norge
 Microrhagus miocenicus Wickham, 1916
 Microrhagus mystagogus Fleutiaux, 1923
 Microrhagus opacus Otto, 2015
 Microrhagus pectinatus LeConte, 1866
 Dvergråtevedbille, Microrhagus pygmaeus (Fabricius, 1792) – funnet i Norge, trolig den vanligste arten
 Microrhagus pyrenaeus Bonvouloir, 1872
 Microrhagus ramosus Fleutiaux, 1902
 Microrhagus rufoantennatus Otto, 2016
 Microrhagus rufus Otto, 2016
 Microrhagus subsinuatus LeConte, 1852
 Microrhagus triangularis (Say, 1823)
 Microrhagus vulcanicus Wickham, 1916
 Microrhagus walkeri Otto, 2016

Litteratur 
 Silfverberg, H. 1992. Enumeratio Coleopterorum Fennoscandiae, Daniae et Baltiae (Liste over Nordens biller). Helsinki.

Eksterne lenker 
 
 bugguide.net - bildedatabase over nordamerikanske insekter
 
 Microrhagus pygmaeus - bilde

Biller formelt beskrevet i 1833
Råtevedbiller